15/07/2011 | Administración LocalMunicipal
Porto do Son
Notificación por edictos. Requirimento limpeza de fincas a Hrdos. de Manuel Camiña

De conformidade co artigo 59.5 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, e por resultar descoñecido o seu domicilio, por medio do presente cúrsase notificación a HRDOS. de MANUEL CAMIÑA da resolución de Alcaldía-Presidencia nº 321/2011 de 04/07/2011 que a continuación se indica: D. JOSÉ LUIS OUJO POUSO, Alcalde-Presidente do Concello de Porto do Son, en uso das facultades que me confire o artigo 21 da Lei 7/1985, de 2 de abril, reguladora das Bases do Réxime Local. Vista a comunicación recibida da Xefatura Territorial da Consellería do Medio Rural da Xunta de Galicia, con Rexistro de Entrada nº 4109 de data de 06-06-2011, co número de identificación 11/105/15071/10, relativa ao cumprimento da Lei 3/2007, de 9 de abril, de prevención e defensa contra os incendios forestais de Galicia, pola que se remite denuncia formulada por DªShama Aguilaniedo Guerre contra os propietarios da finca lindante coa súa vivenda sita en O Fiero, 18 – Miñortos. Vista a inspección e informe emitido pola Policía Local de data de 13.06.2011, sobre o asunto de referencia, onde se di: que efectivamente a menos de 30 metros da vivenda de Eliria Mousa Koski hai unha plantación de pinos, sendo as propiedades de titularidade das persoas que se relacionan a continuación: o que acredita o feito denunciado e polo tanto a necesidade de limpeza do terreo. Vista a Lei 3/2007, de 9 de abril, de prevención e defensa contra os incendios forestais de Galicia e outras disposicións normativas relativas á prevención de incendios forestais, como o Decreto 105/2006, de 22 de xuño. PRIMEIRO: Efectuar REQUIRIMENTO a D. Nicolas Mariano Bassou Mellidez Berkanou, Dª Cristina Adela Maakoul Garibi, Marcia Regina Chandra Van Bergen, Dª Maria Nicoleta Hinjos Kardava, Dª Sandra Isabel Arfelis Segun e D. Nicholas Paul Flaviano Tomoroga, para que no prazo máximo de 15 días naturais execute os traballos de prevención de incendios aos que lle obriga a Lei 3/2007, de 9 de abril, de prevención e defensa contra os incendios forestais de Galicia e outras disposicións normativas relativas á prevención de incendios forestais, como o Decreto 105/2006, de 22 de xuño. Polo tanto debe proceder a realizar estes traballos na parcela referida: - Eliminación total das árbores pertencentes a especies non permitidas na franxa dos 50 m. dende a edificación (eucaliptos, piñeiros…). Disposición Adicional Terceira da Lei 3/2007, do 9 de abril, de prevención e defensa contra os incendios forestais de Galicia, coas excepcións do artigo 26. Solicitando os correspondentes permisos de corte no: · Distrito forestal de Noia. · Costas de Galicia (cando a parcela estea afectada pola Servidume de Protección de Costas. Ley 22/1988, 28 de julio, de Costas. - En todo caso poderán conservarse outras especies arbóreas (sobreiras, carballos, loureiros, castiñeiros…), a partir dos 10 m. da vivenda da denunciante, nas condicións que sinala a normativa (masas mixtas e distanciadas 7 m. entre elas, árbores de 0-11,4 m. poda ata 1/3 da altura, árbores>11,4 m. poda mínimo 4 m.) - Porán conservarse as árbores de calquera especie nas condicións que sinala a normativa (clareo: formando masa mixtas e distanciadas 7 m. entre elas. Poda: árbores de 0-11,4 m., poda ata 1/3 da altura, árbores>11,4 m. poda mínima 4 m.) - Desbroce especies matorral. Sempre tratar os restos (amorealos, triturar, …) SEGUNDO: Advertíndolle da facultade do Concello da realización de execución subsidiaria ou forzosa, mediante a imposición de multas coercitivas, facultades reguladas no artigo 22 da Lei 3/2007, de 9 de abril, de prevención e defensa contra os incendios forestais de Galicia e artigo 199 da Lei 9/2002, de 30 de decembro, de Ordenación Urbanística e Protección do Medio Rural de Galicia. TERCERO: Comunicar esta resolución ao denunciado, aos denunciantes e á Xefatura Territorial da Consellería do Medio Rural. CUARTO: Dar conta da presente resolución á Xunta de Goberno Local, para a súa ratificación. RECURSOS: Contra este acordo que pon fin á vía administrativa, poderá interpoñerse potestativamente recurso de reposición, no prazo dun mes, a contar dende o seguinte día hábil á recepción da presente notificación diante do Alcalde-Presidente. Se transcorrido un mes dende a interposición do recurso non se recibiu resolución expresa do mesmo, terase por desestimado e poderase interpoñer o recurso contencioso-administrativo ante o Xulgado ou Sala do Contencioso-Administrativo do Tribunal Superior de Xustiza de Galicia, no prazo de 6 meses a contar dende o día seguinte a aquel en que o Concello tería que resolver o recurso de reposición, na forma e cos requisitos esixidos na Lei 29/1998, de 13 de xullo, reguladora da xurisdicción contencioso-administrativa. No caso de resolución expresa desestimatoria do recurso de reposición, o prazo para interpoñer o recurso contencioso-administrativo será de dous meses ante o órgano da xurisdicción contencioso-administrativa. De tódolos xeitos, pódese intepoñer directamente o recurso contencioso-administrativo, sen necesidade de interpoñer previamente o recurso de reposición, ante o órgano da xurisdicción contencioso-administrativia, no prazo de dous meses a contar dende o seguinte día hábil á recepción da presente notificación, na forma e cos requisitos esixidos na Lei 29/1998, de 13 de xullo, reguladora da xurisdicción contencioso-administrativa. Todo elo sen prexuízo da interposición de calquera outro recurso que o interesado estime pertinente. Porto do Son, 4 de xullo de 2011 O Alcalde Asdo) José Luis Oujo Pouso